procesaur/Wiki.mk huggingface dataset:
Бокс

Бокс — спорт што вклучува напад и одбрана со тупаници.
1 Современ бокс
Во современиот бокс, боксерите носат меки ракавици а натпреварувањето трае 12 триминутни рунди во квадрат ограден со јажиња, познат како ринг.
2 Боксот во Стара Грција и Рим
Во Стара Грција борачите користеле тесни каиши на рацете и подлактниците, додека во Рим гладијаторите на рацете користеле кожени покривачи со метални клинци (цести) и најчесто се бореле до смрт.
3 Боксот од 1839 година до 1904 година
Со воведувањето на лондонските правила на рингот во 1839 г., удирањето со нога, туркањето, удирањето со глава, гризењето и удирањето под појасот, биле отстранети од стандардниот боксерски репертоар. Правилата од Квинсбери од 1867 г. барале носење ракавици, но сепак боксувањето со голи раце продолжило до 1880 г. Последниот од познатите борачи со голи раце бил Џон Л. Саливан. По Саливан, САД станале прво место по бокс, делумно поради тоа што имигрантите го обновувале влогот на боксерите. Боксот е вклучен во Олимписките игри во 1904 г.
4 Категории
Денес во професионалниот бокс постојат 17 тежински класи:
* суперлесна до 48 кг
* јуниорска мува до 49 кг
* мува до 51 кг
* јуниорска бантам до 52 кг
* бантам до 53,5 кг
* јуниорска перолесна до 55 кг
* перолесна до 57 кг
* јуниорска лесна до 59 кг
* лесна до 61 кг
* јуниорска велтер до 63,5 кг
* велтер до 67 кг
* јуниорска среднотешка до 70 кг
* среднотешка до 72,5 кг
* суперсредна до 76 кг
* лесно-тешка до 79 кг
* полутешка до 86 кг
* тешка над 86 кг
5 Правила
Натпреварувачот може да победи на два начина: со нокаутирање, т.е. со соборување на противникот (при што судијата му брои до 10) или со собирање повеќе бодови од противникот. Судијата, исто така, може да ја запре борбата кога еден боксер е лошо удрен (технички нокаут или ТКО) или може да го дискфалификува боксерот поради нарушување на правилата и да му ја додели победа на неговиот противник.
6 Боксот како тема во уметноста и во популарната култура
Боксот се јавува како тема во бројни дела од уметноста и популарната култура, како:
* „Исхраната на боксерот“ — басна на американскиот писател Емброуз Бирс.* „Надежи и стравови за вас, прекрасни луѓе“ — краток расказ на македонскиот писател Марко Петрушевски.* „Шеснаесет рунди“ — краток расказ на Оливера Ќорвезироска од 2021 година.* „Тело и душа“ (англиски: ''Body and Soul'') — американски филм од 1947 година, во режија на Роберт Росен.* „Шампион“ (англиски: ''Champion'') — американски филм од 1949 година, во режија на Марк Робсон.* „Роки“ (англиски: ''Rocky'') — американски филм од 1976 година, во режија на Џон Ејвилдсен.* „Боксерот“ (англиски: ''The Boxer'') — песна на американското дуо Пол Сајмон и Арт Гарфанкел од 1970 година.* „Боксер“ — песна на македонската група Фолтин од 2012 година.* „Боксерот“ (англиски: ''The Boxer'') — песна на американската фолк-музичарка Емилу Харис (''Emmylou Harris'') од 1980 година.
Каничански јазик

Каничанаскиот јазик или познат само како каничана е изолиран американски староседелски јазик кој се зборува во Боливија. Јазикот го зборува племе од околу 500 жители, но само 20-на од нив го зборуваат течно овој јазик. Според уставот на Боливија, каничанскиот е еден од службените јазици во државата.
1 Поврзано
* Староседелски јазици во Америка
Богородица од Коромото

Богородица од Коромото или Нашата госпоѓа од Коромото (|Nuestra Señora de Coromoto е прославувана католичка слика на Богородица. Во 1950 година, Богородица од Коромото е прогласена за патрон-светец на Венецуела.
1 Историја
Кога градот Гванаре бил основан во 1591 година, староседелското племе Коспи, кое го населувало тој регион избегало во северните предели. Тогаш започнало ширењето на христијанството во тој регион и покрстувањето на населението, кое првично се противело. Првата појава на Богородица била во регионот каде побегнало староседелското племе и се случила на 8 септември 1652 година. Богородица се појавила на поглаварот на племето, „Коромото“ и му се обратила со зборовите:
По оваа реченица, Богородица од поглаварот побарала тој и неговиот народ да се покрстат. Според традицијата, поглаварот ова му го кажал на Хуан Санчес, локален енкомандар, и му рекол дека по кратки подготовки неговиот народ е спремен да ја прифати христијанската религија.
Камсаски јазик

Камсаскиот јазик или познат и како камса, сибундој, коче, камемча или камсе е американски староседелски јазик изолат кој се зборува во Колумбија, Јужна Америка.
1 Користена литература
* Campbell, Lyle. (1997). ''American Indian languages: The historical linguistics of Native America''. New York: Oxford University Press. ISBN 0-19-509427-1.
* Gordon, Raymond G., Jr. (Ed.). (2005). ''Ethnologue: Languages of the world'' (15th ed.). Dallas, TX: SIL International. ISBN 1-55671-159-X. (Online version: ).
2 Поврзано
*Староседелски јазици во Америка
Иранчески јазик

Ирентшескиот или мункуски јазик — американски староседелски изолиран јазик кој се зборува во Мато Гросо во Бразил. Овој јазик го зборуваат околу 200 луѓе. Јазичарите веруваат дека овој јазик е сроден со аравачките јазици.
1 Поврзано
* Староседелски јазици во Америка
Кајувавски јазик

Кајувавскиот јазик, или познат како кајубабански јазик — исчезнат староседелски јазик во Боливија. Денес, народот кој го користел кајубабанскиот јазик живее во департманот Бени и бројат околу 794 жители.
1 Поврзано
* Староседелски јазици во Америка
* Боливија
Раќибуж

Раќибуж (|Racibórz, |Ratibor) — град и општина во Полска во Шлеското Војводство. Се наоѓа на двете страни на реката Одра. Има површина од 74,96 км<sup>2</sup> и 55.818 (2014) жители.
1 Поврзано
* Раќибушко Кнежевство
Мачковидни

Мачкоовидните (лат. ''Feliformia'' или ''Feloidea'') се ѕверови (месојадци) образуваат подред во рамките на редот на ѕверови и тука припаѓаат мачките (големи и мали), хиените, мунгосите, цибетките и сродните таксони. Другиот подред на ѕверови е ''Caniformia'' (кучевидни ѕверови). Една заедничка особина на ѕверовите која ги разделува од сите останати цицачи е присуството на четири ѕверски заби (карназијали) на предниот дел од вилицата.
Поделбата на ѕверовите на две големи групи (мачко- и кучевидни) е нашироко прифатена, исто како што е и дефиницијата за мачко- и кучевидни ѕверови како подредови (понекогаш натсемејства). Класификацијата на мачковидните ѕверови како дел од подредот ''Feliformia'' или како дел од одделни групи и денес се развива.
1 Заеднички особини
Сите современи мачковидни ѕверови споделуваат една заедничка особина: нивните слушни були или bullae (коскени капсули кои го затвораат средното и внатрешното уво). Ова е клучна дијагностичка особина при класификацијата на видовите како мачковидни наспроти кучевидните ѕверови. Кај мачковидните , слушните були се двокоморни, составени од две коски споени со септа. Кучевидните имаат еднокоморни или само делумно поделени слушни були кои се состојат од единечна коска.
Специфичните особини на современите мачковидни були укажуваат на заеднички предок, иако тој не е пронајден како фосил. Постојат и други особини кои ги разликуваат мачковидни од кучевидните ѕверови и тие веројатно постоеле кај изумрените, првобитни ѕверови. Но, како резултат на видообразбата, овие особини не се наоѓаат кај сите современи видови.
Мачковидните ѕверови обично имаат пократки роструми за разлика од кучевидните, помалку заби и поспецијализирани ѕверски заби. Мачковидните се помесојадни и како целина се ловци од заседа. Кучевидните најчесто се сештојади или се исхрануваат со храна која случајно ја пронашле (опортунисти во исхранта).
Многу мачкообразни ѕверови поседуваат повлечни (ретрактибилни) или полуповлечни канџи и повеќето се арбореални или полуарбореални видови. Исто така, тие обично се дигитиградни (се движат на нивните прсти). За споредба, повеќето кучевидните ѕверови се земски животни, имаат неповлечни канџи и најчесто се плантиградни (се движат со целото стапало).
2 Типични претставници
Јаорец

Јаорец — пештера која се наоѓа во котлината Дебрца, југоисточно од селото Велмеј. Вкупната должина на пештерата изнесува 76 м. Таа е речиси без пештерски украси, a во хидрографски поглед потполно сува пештера. Во пештерата Јаорец вршени се систематски палеонтолошки истражувања, при што во нејзините плеистоцени (''Wurm'') пластови се пронајдени остатоци од пештерска мечка.
Во пештерата се најдени и прастари остатоци од човечко живеалиште (погл. Пештера Јаорец (Велмеј)).
Арнолд Шварценегер

Арнолд Шварценегер (|Arnold Schwarzenegger) — австриско-американски телоградител, глумец, политичар, модел, стопанственик и 38-ми гувернер на Калифорнија.
1 Животопис
Арнолд Шварценегер бил оженет со Марија Марија Шрајвер. Во 1997 година, само пет дена по раѓањето на нивниот син Кристофер, Милдред Патрисија Буена, домаќинката која работела во куќата на семејството Шварценегер, го родила вонбрачниот син на Шварценегер кого тој го признал дури во 2011 година. Подоцна, Шварценегер изјавил дека дознал за својот вонбрачен син, дури кога тој наполнил седум-осум години. Притоа, тој веднаш започнал да се грижи за него и во 2010 година купил нова куќа со базен во Бејкерсфилд. Поради ова неверство, во мај 2011 година, сопругата на Шварценегер се развела од него, по 25 години поминати во брак.
2 Спортска кариера
Арнолд Шварценегер се смета за еден од најдобрите телоградители на сите времиња , тој бил 7 пати Мистер Олимпиа.
3 Филмска кариера
3.1 Филмографија
* Близнаци (1988)
Лох Лонг (Гори)

Лох Лонг (гелски: ''Loch Long'') е морски лох на западното крајбрежје на Шкотска, во подрачјето на Шкотските Гори. Ова е популарно место а туризам и риболов.
Во близината се наоѓа замокот Елен Донан, кој стои на тромеѓата на Лох Лонг, Лох Дујх и Лох Алш. До него е сместено селото Дорни.
1 Наводи
*
Еж

Еж е животно кое го сочинуваат 14 видови инсектојадци од семејството на Erinaceidae.
0.1 Исхрана
Главна храна им се инсекти и други антроподи, но исто така, јадат и растителни производи.
0.2 Особености
Деветте видови бодлести ежови имаат кратки боцки на грбот, тркалезно тело, мала глава, жилесто лице и мало опавче или воопшто го немаат. Должината варира од 10 до 44 см.Бодлестите ежови потекнуваат од Велика Британија, Северна Африка и Азија, а еден вид се среќава во Нов Зеланд. Петте видови на гимнур, или влакнест еж, се со азиско потекло. Тие имаат грубо цврсто влакно, но немаат боцки и имаат тежок мирис. Обичниот гимнур може да е долг до 46 см и да има долга опашка до 30 см.
1 Ежот како мотив во уметноста
* „Еж“ — краток расказ на македонскиот писател Петар Т. Бошковски.* „Борец со илјада копја“ — расказ за деца на македонскиот писател Киро Донев од 2013 година.* „Ешко и крушата“ — брзозборка на македонскиот писател Јован Стрезовски.* „Боцливото еже“ — песна на македонскиот поет Васе Тодоров - Шлеговец.
2 Поврзано
* Бодликаво прасе
3 Наводи
pl:Jeżowate
pt:Erinaceidae
uk:Їжакоподібні
Лох Дујх

Лох Дујх (шкот. и англ. ''Loch Duich'', шкот. гел. ''Loch Dubhthaich'') е морски лох на западното крајбрежје на Шкотска во подрачјето на Шкотските Гори.
1 Историја
Во 1719 г. британската војска запалила многу имоти крај лохот во текот на месецот пред Битката кај Глен Шил.
2 Замокот Елен Донан
Замокот Елен Донан стои на тромеѓата помеѓу Лох Дујх, Лох Лонг и Лох Алш.
3 Преданија
Според една легенда, една вечер тројца браќа отишле на риба и биле восхитени од три девојки-фоки кои си ги искинале крзната, добиле човечки облик, и танцувале по песокот на месечевиот сјај. Тројцата браќа им ги украле крзната сакајќи трите девојки да ги земат за жени. Гледајќи ја нажаленоста на една од девојките, најмладиот брат ѝ го вратил крзното. Како благодарност за оваа добрина, таткото на момите му дозволил на момчето да ја посетува секоја деветта вечер. Жената на средниот брат му избегала откако си го нашла украденото крзно, а пак најстариот, за да спречи такво нешто го изгорел крзното на својата жена, но така случајно ја изгорел и жена си заедно со него.
4 Наводи
*''Folklore, Myths and Legends of Britain'' (London: The Reader’s Digest Association, 1973), 444.
Вомбат

Вомбатот е цицач, кој спаѓа во торбари и го сочинуваат два вида. Тие имаат тешка градба, долги се 70-120 см и се без опашка. Новорородечето се развива во торбата на мајката околу 5 месеци. Вомбатите јадат трева, кора од дрвја и корења. Прават гнезда од трева на крајот од долгото дувло. Обичниот вомбат (Vombatus ursinus) од југоисточна Австралија и Тасманија, кој се смета за штетник, има грубо темно крзно и куси нозе. Пореткиот влакнестоносест вомбат (Lasiorhinus barnardi) од Квинсленд има фино крзно и долги уши. Заштитена со закон, оваа популација живее, главно, во национални паркови.
Синапсиди

Синапсидите (науч. ''Synapsida'', што значи "споен лак") се група на животни која ги вклучува цицачите и сите оние групи на животни кои се еволутивно поблиски до цицачите отколку до другите современи амниоти. Примитивните синапсиди најчесто се нарекуваат пеликосаури, додека понапредните цицачовидни синапсиди се нарекуваат терапсиди. Немамалиските членови се опишуваат како цицачовидни влекачи во класичната систематика, но во кладистичката терминологија се означуваат како „базални цицачи" или „протоцицачи". Синапсидите еволуирале од базалните амниоти и се една од двете главни групи од подоцнежните амниоти (при што другата се сауропсидите - влекачи и птици). Се разликуваат од останатите амниоти по тоа што имаат еден отвор (слепоочна јама, темпорална фенестра) на нивниот череп што се развила кај синапсидниот предок пред околу 324 милиони години, за време на доцниот карбон.
Синапсидите биле доминантните копнени животни во средниот и доцен перм. Како и со речиси сите тогаш постоечки групи, нивните бројност и разновидност биле значително редуцирани за време на пермското изумирање. Некои видови преживеале и во тријас, но архосаурите набрзо станале доминантни животни, при што неколку од немамалиските синапсиди го надминале тријас, иако имало преживеани видови и во креда. Но, тие ги вклучувале и праисториските предци на цицачите, па затоа синапсидите се сè уште современа класа на ‘рбетници. Синапсидите, денес (особено луѓето) повторно се доминантни копнени животни по надминувањето на птиците при К-Т изумирањето.
1 Линеовска и кладистичка дефиниција за синапсиди
1.1 Синапсидите како поткласа на влекачи
Синапсидите најпрво биле дефинирани при крајот на 20 век како една од четирите главни поткласи на влекачи, сето тоа врз основа на нивните различни слепоочни отвори. Овие отвори во лицевата коска дозволиле прикачување за поголеми вилични мускули, а со тоа поефикасно загризување. За синапсидите се сметало дека биле линија на влекачи која довела до цицачите преку постепено еволуирање на мамалиски особини, па оттука доаѓа и името „цицачовидни влекачи" кое станало традиционален опис за сите немамалиски синапсиди.
1.2 „Цицачовидните влекачи"
Традиционалната класификација на синапсидите како влекачи е продолжена од страна на некои палеонтолози (на пример Carroll 1988, Colbert & Morales 2001) и во општата биологија. Во 1990-тите, овој пристап бил пропратен со кладистички според која единствени валидни групи се оние кои ги вклучуваат во себе заедничките предци и сите нивни потомци: овие се познати како монофилетски групи или клади. Бидејќи цицачите директно потекнале од синапсидите, тие се вклучени во ''Synapsida'' како клада, иако во формалните класификации цицачите се третираат како одделна класа која еволуирала од (парафилетички дефинираната група) ''Synapsida''.
Аикански јазик

Аиканскиот јазик (''Aikanã'') или само Аикана јазик (понекогаш се нарекува и Тубурао) е загрозен саторседелски јазик изолат кој се зборува од околу 200 луѓе во Рондонија, Бразил. Морфолошки овој е сложен јазик со распоред на реченица ПОГ. Аиканскиот користи изменета латинична азбука.
1 Фонологија
Аиканскиот јазик располага со следниот гласовен систем:
1.1 Самогласки
+ орални самогласки, , предни, централни, задни
затворени
средни, ~
отворени
+ носни самогласки, , предни, централни, задни
затворени
средни
отворени
1.2 Согласки
+ Согласки, , лабијални, алвеоларни, непчани, веларни, глотални
носни, m, n, ñ
експлозивни, p b, t d, k, ’
фрикати, s th, j/h
африкати, ts
вевни, r
апроксимантни, w, l, y
Арамиска Пештера

Арамиската Пештера се наоѓа од левата долинска страна на реката Каменица, десна притока на Црна Река. Се состои од десцедентен канал и неколку споредни канали. Во крајниот јужен, долен дел на пештерата, егзистира пештерско езеро со должина од 12 метри. и просечна широчина од 2 метри. Измерената длабочина во езерото достигнува до 5 метри. Пештерата е релативно богата со украси (саливи, сталактити и сталагмити). Вкупната должина на Арамиската пештера изнесува 251 метар. Според категоризацијата на пештерите во Македонија, Арамиската Пештера спаѓа во категоријата ''Значајни пештери''
Александар Вељанов

Александар Вељанов постана славен пеејќи во darkwave бендот Deine Lakaien кој го основа заедно со Ernst Horn во 1985.
1 Животопис
Вељанов студирал театар и филм во Минхен и Берлин. Ги прекинува своите студии во 1991 година да би можел да се концентрира потполно на музиката,посебно на Deine Lakaien. До 1993 е член на рок бендот Run Run Vanguard. Активен е како пејач и текстописец не само за Deine Lakaien, туку и за неколку други соло проекти. Во текот на својата кариера, има настапувано како гостин на многу познати пејачи и бендови. Критичарите го оценуваат овој музичар (којшто е роден во Македонија) како апсолутно извонредна фигура не само на Германската сцена туку и на светско ниво.
Александар Вељанов има живеено и работено во Берлин, Минхен и Лондон. Својата приватност внимателно ја чува од сите. Во интервјуата ретко зборува за својот приватен живот и за себе и неговиот датум на раѓање сѐ уште останува мистерија, но кажува дека е отприлика 10 години помлад од Ernst Horn (1949) (Der Tagesspiegel 2007). Во 2011 година споменал дека е 46 години.
Неговиот последен албум Porta Macedonia има обземено и преработено песни на иконската Македонска група Mizar.
2 Дискографија
2.1 Run Run Vanguard
* 1993: Run Run Vanguard - Suck Success (Album)
2.2 Александар Вељанов
* 1998: Veljanov - Secrets of the Silver Tongue (Album)
* 1998: Veljanov - The Man With a Silver Gun (MCD)
* 1998: Veljanov - Past and Forever (MCD)
* 2001: Veljanov - The Sweet Life (Album)
* 2001: Veljanov - Fly Away (MCD)
* 2008: Veljanov - Nie mehr/Königin aus Eis (MCD)
* 2008: Veljanov - Porta Macedonia (Album)
2.3 Соработки
* 1991: The Perc Meets the Hidden Gentleman - Lavender (Album), "The Composition of Incense"
* 1993: Das Holz - contribution to "The Lizard King: A Tribute to Jim Morrison Wave & Electro Cover Versionen", "Spanish Caravan"
* 1994: Estampie - Ludus Danielis (Album), "Abacuc"
* 1995: Sleeping Dogs Wake - Hold me under the Stars (MCD), "Hold me"
* 1996: Estampie - Crusaders (Album), "Ahi, amors", "Chaterai por mon corage", "Imperator Rex Greacorum", "Maugréz tous sainz", "Palästinalied", "Quant amors trobet partir"
* 1998: Das Holz - Drei (Album), "Alice" + "Jolene"
* 2000: Estampie - Ondas (Album), "O Fortuna"
* 2002: Stendal Blast - "Nur ein Tag" (MCD)
* 2004: Schiller - Leben (Album), with "Desire"
* 2006: Edgar Allan Poe Projekt - Visionen (Double Album CD2), with "Lied Für Annabel Lee"
Драчевска Пештера

Драчевската Пештера се наоѓа на северните падини на планината Китка, во непосредна близина на селото Вртекица. Сместена е во дол на надморска височина од 700 метри. Отворот се наоѓа во една карпа и е доста голем, со височина од околу 2,5 - 3 метри, а лесно пристапен е првиот дел во должина од 10 метри, каде започнува еден тесен канал низ кој мора да се оди во лежечка положба со провирање со задржан воздух за да се влезе во главната сала. Во нејзиниот средиштен дел изградена е пештерска сала со 54 м², средна височина на таваницата до 5 метри. Вкупната должина на пештерата достигнува 130 метри. Во Драчевската пештера, во нејзиниот почетен дел, регистрирана е рецентна пештерска фауна. Според категоризацијата на пештерите во Македонија, Драчевската Пештера спаѓа во категоријата ''Значајни пештери''.
1 Галерија
Јан Амос Коменски

Јан Амос Коменски (|Jan Amos Komenský) — чешки образовен и верски водач. Го претпочитал учењето на латински за да се олесни учењето на европската култура, но нагласувал учење за нешта, а не за граматика. Неговата ''Janua Linguarum Reserata'' (1631), учебник што опишува корисни факти за светото на латински и чешки, го револуционизирала учењето на латински и била преведена на 16 јазици. Тој, исто така, создал еден од првите илустрирани учебници, ''Orbis Sensualium Pictus'' (1658).
Применета антропологија

Применетата антропологија се однесува на применување на методите и теориите од антропологијата во анализата и решавањето на практичните проблеми. Антропологијата традиционално вклучува четири под-дисциплини – биолошка (т.е. физичка), културна, лингвистичка и археолошка антропологија – практичната примена на било која од овие поддисциплини може да бидат назначени како „применета антропологија“. Всушност, некои практични проблеми можно е да се повикаат на сите поддисциплини. На пример, една програма за развој на некоја американска староседелска заедница може да вклучи археолошко истражување за утврдување на легитимноста на тврдењата за права за водата, етнографија за оценување на актуелните и културните одлики на заедницата, лингвистика за враќање на употребата на јазикот меѓу жителите, и биолошка или медицинска антропологија за утврдување на причините на болестите предизвикани од недостигот на храна, итн.
Антрополозите кои се занимаваат со применета антропологија често работат на неакадемски клиенти како влади, агенции за развој, невладини организации, племенски и етнички здруженија, групи за застапување, агенции за социјална работа и образовни организации, и бизниси. Етнографијата и набљудувањето со учество се примарните методи на применетата антропологија. Исто така се користат и текстуалната анализа, анкетните истражувања и други емпириски методи за создавање политики или пазарни производи.
Ова стои како контраст на чисто академската област на социо-културната антропологија, која можеби повеќе се грижи за создавање на теоретски модели кои одговараат на единиците на анализата, пр. социјална нееднаквост, однесување, размена, релативна етичка вредност итн. Некогаш кога истражувањето паѓа во полето на применетата антропологија, се разликува од таквото истражување, и според тоа се нарекува „основна“ антропологија.
Примери на прашања кои применетата антропологија се обидува да ги реши можат да бидат:
* Ако Американец купи пелени во 2 часот по полноќ во сабота во продавница, што најверојатно ќе му биде следниот производ?
* Како можат јавните здравствени установи да ја промовираат употребата на кондоми помеѓу членови на одредена супкултура?
* Како можат антрополозите да им помогнат на Човечки теренски тимови да идентификуваат непријателски елементи во Ирак?
* Кои мерки можат да бидат преземени за нуркање по сунѓери да биде побезбедно за грчките нуркачи по сунѓер?
* Зошто луѓето мигрираат од едно до друго место?
Најдоброто списание за применета антропологија во САД е Човекова организација, објавено од Здружението за применета антропологија.
Под раководство на Кралскиот антрополошки институт RAI, Џонатан Бентхал (Jonathan Benthall), автор на „Најдоброто од Антропологијата денес“ (The Best of Anthropology Today), било воведено годишното одликување со медал Луси Мер за применета антропологија. Ова ја доведува предвид извонредноста на употребата на антропологијата „за олеснување на сиромаштијата и патењето, или за активното признавање на човечкото достоинство“.
1 Наводи
Европска страчка

Европска страчка вид птица од семејството врани со долга, сјајна зеленкаста опашка и сјајни силни крилја.
1 Особености
Европската страчка живее во мали јата, со тоа што на преноќувалиштата и на зимските одморалишта можат да се соберат повеќе од 100 птици. Во поголеми групи се здружуваат и на пролет, во текот на додворувањето. Мажјаците им се додворуваат на женките така што ги креваат и спуштаат пердувите на главата и брзо ја шират и собираат опашката. Притоа и се огласуваат на посебен начин. Големите гнезда ги градат високо на дрвјата, тие се со куполеста форма, и се изградени од гранчиња. Во април женките во гнездата снесуваат 5-10 мали јајца.
Се хранат претежно со животинска храна - јајца, мали птици, цицачи и бубачки, но јадат и семки од растенија.
Главно не избегнуваат населени подрачја и често доаѓаат во близина на луѓе. Мошне се интелегентни и познато е дека крадат сјајни предмети. Од забава, во пар задеваат домашни миленичиња, особено мачки, но и луѓе во паркови и на голф-турнири.
2 Страчка во сликарството
Коњот и неговото момче

''Коњот и неговото момче'' (|The Horse and His Boy) е фантастичен роман напишан од К. С. Луис во 1954 година. Ова е петтата книга издадена под серијалот Хрониките на Нарнија, иако според хронологијата на случувањата во книгите оваа книга е трета во серијалот. ''Коњот и неговото момче'' е единствената книга од серијалот во која не се појавуваат деца од нашиот свет како главни ликови иако кралот Едмонд, кралицата Луси и кралицата Сузан се појавуваат во книгата како споредни карактери. Високиот крал Питер не се појавува во книгата, иако е спомнат повеќепати од другите ликови.
Калина Дупка

Калина Дупка — пештера која се наоѓа на планината Бистра, во близина на селото Лазарополе. Се состои од еден меандерски канал со должина од околу 300 метри. Во нејзиниот почетен дел истражувана е рецентната пештерска фауна, при што е пронајден ендемски претставник Troglophilus Lazaropolensis. Според категоризацијата на пештерите во Македонија, Калина Дупка спаѓа во категоријата ''Значајни пештери''
Ломавренски јазик

Ломавренскиот јазик (|Լոմավրեն „ломаврен“) е речиси изумрен мешан јазик кој го зборува ромскиот народ Боша (Лом) и е произлезен од контактот помеѓу праромскиот и ерменскиот јазик.
1 Лингвистички особености
Овој јазик нема родови, но има 7 падежи. Граматиката му е слична на ерменската, но лексиконот (зборовите) е речиси без исклучок индски.
Време во Нов Зеланд

Часовен појас Стандардно време Летно време
Нов Зеланд, UTC+12:00, UTC+13:00
Четемски Острови, UTC+12:45, UTC+13:45
Токелау, UTC+13:00
Кукови Острови, UTC-10:00
Ниуе, UTC-11:00
Моменталното време во Нов Зеланд е:
Моменталното време на Куковите Острови е:
Нов Зеланд има две часовни појаси. Главните острови користат новозеландско стандардно време (NZST), 12 часа понапред од координираното универзално време (UTC), додека пак оддалечените Четемски Острови користат четемско стандардно време (CHAST), 12 часа и 45 минути пред UTC.
Во текот на летото (точни датуми подолу) се практикува летно сметање на времето кога часовниците се поместуваат за еден час нанапред. Така, новозеландското летно време (NZDT) е 13 часа понапред од UTC, а Четемското летно време (CHADT) е 13 часа и 45 минути понапред од UTC.
Росовата Зависност на Антарктикот го следи новозеландското време (NZST/NZDT), заедно со станиците Мекмердо и Амундсен-Скот.
Покрај ова, Нов Зеланд има зависни територии со две различни часовни појаси кои лежат на другата страна од меѓународната датумска граница:
* Куковите Острови и Токелау се наоѓаат во појасот UTC−10 и не практикуваат летно сметање. Така, тие се 22 или 23 часа зад Нов Зеланд, или со други зборови, новозеландското време без еден ден плус 1 или 2 часа.
* Ниуе UTC−11.
1 Летно сметање
Започнувајќи од 2007 г. во Нов Зеланд летното време започнува од последниот ден недела во септември до првиот ден недела во април.
2 Стандарди
Стандардот за време во Нов Зеланд е во надлежност на Лабораторијата за мерни стандарди, дел од претпријатието Industrial Research Limited. Точното време се прогласува на повеќе начини, како емитување на тонови на Радио Нов Зеланд, точно време по телефон и мрежен временски протокол (NTP).
3 Наводи
*** - Министерство за внатрешни работи на Нов Зланд
Комарец

Телото на комарецот е тенко и нежно, а на него се наоѓаат долги пипала и сам еден пар крилја.
1 Особености
Усните органи на комарецот се претворени во долго рило за бодење, но во целост се развиени само кај женките. Со тоа рило женките бодат различни животни, но и луѓе и ја цицаат нивната крв. Меѓутоа, мажјаците не се хранат со крв, туку со растителни сокови. Тие умираат веднаш по парењето, а женките ги полагаат јајцата во непроточна вода или на влажни места. Од јајцата изчегуваат ларви кои немаат крилја и по некое време се преобразуваат во возрасни, крилати комарци. Комарците се особено чести во тропските подрачја, но живеат насекаде низ светот , до вода. Познати се дури 3100 видови, а многу од нив пренесуваат причинители на маларија, тропска треска, воспаление на мозокот, филаријазис, жолта треска и елефантијаза. Во најголемиот дел од светот маларијата е сузбиена со уништување на комарците, а тоа вршено и со сушење мочуришта и употреба на инсектициди кои ги убиваат.
2 Комарците како тема во уметноста и во популарната култура
* „Комарци“ — кус расказ на македонскиот писател Климент Булоски (под псевдонимот Дозгулпмус) од 2008 година.* „Комарецот и лавот“ — басна на Езоп.* „Мрежа за комарци“ — кус расказ на македонската писателка Сања Михајловиќ-Костадиновска од 2018 година.* „Комарец“ — песна на македонската поетеса Љубица Шопова од 2020 година.
Бургундски јазик (германски)

Бургундски јазик — изумрен источногермански јазик што го говореле Бургундите во југоисточна Галија сè до V век.
За овој јазик имаме мошне оскудни сознанија. Зачувани се извесни лични имиња. Некои денешни локални дијалектизми водат потекло од древниот бургундски јазик, но не е лесно да се разликуваат од другите германизми, особено заради нивниот современ облик. Не се знае со сигурност во која мера бургундскиот јазик извршил влијание врз денешните франкопровансалски дијалекти во Бургундија откако таа станала покраина на кралството Франција.
1 Нсводи
en:Burgundians#Language
Лакомец

Лакомецот е осамен, лаком месојадец, кој лови ноќе.
1 Особености
Живее во северните шуми низ светот. Лакомецот е долг 65-90 см, висок 36-45 см, тежи 9-30 кг; бушавата опашка му е долга 13-26 см. Неговото тело е силно и набиено, како тело на мечка, а прекриено е со долго, густо крзно. Лакомците се мошне агресивни и храбри борци. Благодарејќи на силните раце и нозе и широките стапала можат брзо да трчаат по снег. Освен тоа, можат да се качуваат по дрвја и извонредно пливаат. Можне се издржливи, и одеднаш можат да претрчаат 10-15 км, а дневно претрчуваат и по 50 км. Нивната исхрана е разновидна, се хранат со елени, зајаци, глодачи и птици, но и со јајца и бобинки, како и со мрша. Лакомците не спијат зимски сон, туку се активни преку целата година. Брлози прават меѓу корења, под карпи или ги копаат во снежни наноси. Женките котат млади дури еднаш во две години, а потоа 8-10 недели ги хранат со своето млеко и остро ги бранат.
Еремија

Еремија (хебрејски: יִרְמְיָה, ''Yirmĭyahu''; роден, најверојатно, по 650 п.н.е. во Анатот, Јудеја — ~570 п.н.е., Египет) — еврејски пророк и реформатор, автор на „''Книгата за Еремија''“. Роден во религиозно семејство во село во близина на Ерусалим, почнал да проповеда околу 627 година п.н.е., обвинувајќи ги своите граѓани за неправда и лажно обожување и повикувајќи ги да се подобрат. Тој точно го предвидел уништувањето на Јудеја од страна на Вавилон. По падот на Ерусалим, во 586 година п.н.е. и откако големиот дел од неговото население било протерано во егзил, тој останал бидејќи бил под заштита на својот нов гувернер. Кога гувернерот бил убиен, Еремија бил однесен во Египет од Евреите, кои се плашеле од одмазда, и останал таму сè до својата смрт. Неговото најзначајно пророштво се однесувало на времето кога Господ ќе направел нов договор со Израил.
Вандалски јазик

Вандалски јазик — исчезнат германски јазик, веројатно близок на готскиот. Вандалите, Хаздинзите и Силинзите се населиле во Галеција (северна Португалија и Галисија) и во јужна Шпанија, по примерот на другите негермански народи (Визиготите, Аланите и Свевите), пред да се населат во Северна Африка во 429 г.
За вандалскиот јазик имаме многу оскудни податоци кои главно се состојат од мал број на лични имиња од вандалско потекло во шпанскиот јазик. Името на покраината Андалусија води потекло од Вандалите, а под маварска власт (VI-XV век) регионот се нарекувал „ел-Андалус“.
Во XVI, XVIII и XIX век се верувало дека Словенците во Прекмурје, Шомоѓ и Ваш се потомци на Вандалите. Во документите на унгарски, латински и други јазици, прекмурскиот јазик (дијалектот на унгарските Словенци и Прекмурјето) се нарекувал „вандалски јазик“.
1 Поврзано
* Прекмурски дијалект
* Унгарски Словенци
* Прекмурје
Operation Thunderstorm

''Operation Thunderstorm'' (''се чита: оперејшн тундерсторм'') е пукачка видеоигра од прво лице со затворен крај, изработена и издадена од страна на City Interactive за компјутер.
1 Приказна
Во летото 1942 Третиот Рајх е на врвот на својата моќ. Производството на ново оружје се зголемува и воените машини се со полна моќ. Обединетото Кралство е на работ на својот опстанок-бомбашките напади на градовите и поморската блокада ја оневозможуваат испораката на оружје, муниција и храна.
Играчот е ставен во улога на Јан Мортир, таен агент на британската разузнувачка служба и има задача да ги убие: министерот за пропаганда - Јозеф Гебелс, Херман Геринг - министерот за авијација, главниот идеолог за расни теории - Хајнрих Химлер и да го уништи тајното оружје на германците - ракетата Фау-2.
Источногермански јазици

Источногерманските јазици се група исчезнати индоевропски јазици од германското семејство. Единствениот познат пишан источногермански јазик е готскиот. Покрај овој, во источногерманските јазици спаѓаат вандалскиот, бургундскиот и кримскоготскиот. Се сметка дека кримскиот готски се одржал сè до XVIII век.
Според Јордан, Прокопиј, Павле Ѓаконот и други летописци, но и според линвгистичките наоди (вид. Готски јазик), топонимите, и археолошките наоди, се смета дека источногерманските племиња кои ги говореле овие јазици дошле од Скандинавија и го населиле подрачјето помеѓу реките Одра и Висла во периодот околу 600 - 300 п.н.е. Впрочем, скандинавското влијание во Померанија и северна Полска од периодот III натаму било толку силно, што овој регион понекогаш се смета за дел од културата на нордиското бронзено време (Dabrowski 1989:73).
Постојат археолошки и топонимни докази дека Бургундите живееле на островот Борнхолм во Данска (нордиски: ''Borgundarholm'').
Источногерманските племиња биле во сродство со северногермански племиња, ја напуштиле Скандинавија и се населиле источно од Елба (Вандали, Бургунди, Готи, Руги и други).
1 Поврзано
*Западногермански јазици
*Северногермански јазици
2 Наводи
*Dabrowski, J. (1989) Nordische Kreis und Kulturen Polnischer Gebiete. ''Die Bronzezeit im Ostseegebiet. Ein Rapport der Kgl. Schwedischen Akademie der Literatur, Geschichte und Altertumsforschung über das Julita-Symposium 1986''. Ed Ambrosiani, B. Kungl. Vitterhets Historie och Antikvitets Akademien. Konferenser 22. Stockholm. ISBN 91-7402-203-2
*Demougeot, E. ''La formation de l'Europe et les invasions barbares'', Paris: Editions Montaigne, 1969–74.
*Kaliff, Anders. 2001. ''Gothic Connections. Contacts between eastern Scandinavia and the southern Baltic coast 1000 BCE &ndash; 500 CE''.
* Musset, L. ''Les invasions: les vagues germanique'', Paris: Presses universitaires de France, 1965.
* Nordgren, I. 2004. ''Well Spring of The Goths. About the Gothic Peoples in the Nordic Countries and on the Continent''.
Кондор

Кондор — голема птица-мршојадец од Новиот Свет кој го сочинуваат два вида: Андскиот кондор и Калифорнискиот кондор.
1 Особености
Две од најголемите птици што летаат, секоја со должина од околу 130 cm и тежина од 10 кг. И двете се хранат со мртви животни. Андскиот кондор (''Vultur gryphus'') кој се наоѓа од тихоокеанското крајбрежје во Јужна Америка до високите Анди, има малку подолги крилја (3 m) и е црн со бели пердуви околу вратот и розова глава, врат и гуша. Калифорнискиот кондор (Gymnogyps cxalifornianus) речиси е црн со бели делови од крилјата, гола жолта глава и црвен врат и гуша. Бил речиси изумрен во 80-тите години на XX век, по што, како чекор на заштита, речиси секој калифорниски кондор бил уловен; внимателната грижа неодамна довела до ослободување на десетици кондори во дивината.
2 Кондорот како тема во уметноста и во популарната култура
* „Летот на кондорот“ (''El Condor Pasa'') - песна на американското дуо Пол Сајмон и Арт Гарфанкел од 1970 година.
3 Наводи
bpy:কোনডোর্
no:Kondorer
Црква „Св. Никола“ - Опеница

Свети Никола — главна селска црква во охридското село Опеница.
1 Историја
Црквата била изградена во 1924 година.
Сепак, постои легенда дека црквата била најпрвин изградена кон крајот на век, од страна на татко, чие дете било спасено од давење во селската река.
Надворешноста на црквата, како и покривот, биле целосно обновени во 2000 година.
Во јуни 2008 година црквата е осветена.
2 Архитектура
Црквата поседувала стар фрескоживопис, кој исчезнал низ времето. Во 2005 година бил изработен нов фрескоживопис од страна на уметникот Драган Ристески од градот Охрид.
3 Галерија
4 Поврзано
* Опеница
* Дебарско-кичевска епархија
* Охридско архијерејско намесништво
* Коселска парохија
Обработка на текст

Обработката на текст претставува создавање на документи со помош на обработувач на текст. Ова може да се однесува и на напредни стенографски техники, напати во наменски ситуации со помош на посебна машина за пишување.
1 Поврзано
*Обработувач на текст
Знаме на Велигденскиот Остров

Знамето на Велигденскиот Остров или Рапа Нуи има бела позадина со црвено „реимиро“, вид укранска дрвена рапанујска резба што ја носеле жените. Усвоено на 9 мај 2006 г.
1 Наводи
he:אי הפסחא#אי הפסחא כיום
Боровидни

Боровидни (науч. ''Pinales'' или ''Coniferales'') — ред на растенија од класата Четинари која ги содржи современите претставници кедар, бор, ела, смрча, ариш, секвоја, чемпрес, смрека и други. Меѓутоа, познати се и неколку фосилни иглолисни растенија кои не припаѓаат во овој ред.
Посебна одлика на овие растенија е репродуктивната структура позната како шишарка.
Порано тиса била сместувана во свој посебен ред (''Taxales''), но скорешните генетски истражувања покажаа дека таа е монофилетска со другите иглолисни растенија, па затоа денес систематската положба и е во овој ред.
1 Наводи
* — Zipcodezoo
Владичин Хан

Владичин Хан — град и седиштето на истоимената општина, Пчињски Управен Округ, Србија. Според пописот во 2022, самото место имало 7.343 жители, а општината броела 17.532 жители. Овој град е сместен долж главната магистрала Белград—Ниш—Скопје—Солун (Европски пат E75).
Во селото Врбово кај Владичин Хан е роден пејач на народната музика Станиша Стошиќ, нарекуван ''татко за јужњачки мелос'' (торлачки) и српски ''Павароти''.
1 Населени места
Општината Владичин Хан ги опфаќа следниве населени места: Балиновце, Бачвиште, Белановце, Белишево, Богошево, Брестово, Владичин Хан, Врбово, Гариње, Горно Јабуково, Грамаѓе, Декутинце, Долно Јабуково, Дупљане, Житораѓе, Зебинце, Јагњило, Јастребац, Јовац, Калиманце, Кацапун, Козница, Копитарце, Костомлатица, Кржинце, Кукавица, Куново, Лебет, Лепеница, Летовиште, Љутеж, Мазараќ, Манајле, Мањак, Мртвица, Островица, Полом, Прекодолце, Прибој, Равна Река, Рдово, Репинце, Репиште, Ружиќ, Солачка Сена, Срнеќи Дол, Стубал, Сува Морава, Теговиште, Урвич, Џеп.
2 Демографија
Етничкиот состав на општината е следниов:
3 Познити личности
* Бобан Марковиќ, српски музичар и трубач
* Предраг Бубало, српски политичар и поранешни министер
4 Поврзано
* Пчињски Управен Округ
* Јужна Србија
Малајски Полуостров

Малајскиот Полуостров (|Semenanjung Tanah Melayu = „Малајска Почва“, |คาบสมุทรมลายู) е полуостров во југоисточна Азија. Се протега приближно во правец север-југ и завршува во најјужниот дел на континентална Азија. На полуостровот се наоѓаат државите Бурма, Малезија, Сингапур и Тајланд.
Титивангсанските Планини се дел од системот наречен Тенасеримски Ридови. Тие го образуваат најјужниот дел на централниот планински масив кој се протега од Тибет, преку теснецот Кра (најтесниот дел на полуостровот), па навлегува во Малајскиот Полуостров. Малачкиот Проток го дели Малајскиот Полуостров од индонезискиот остров Суматра, додека пак јужното крајбрежје е одделено од островот Сингапур со Џохорскиот Проток.
1 Поврзано
* Малајски архипелаг
Вајлерсвист

Вајлерсвист (герм. ''Weilerswist'') — општина во округот Ојскирхен во сојузната покраина Северна Рајна-Вестфалија, Германија. Местото е распослано на ридскиот венец Ајфел, околу 10 километри северно од градот Ојскирхен, а 20 километри југозападно од Келн.
Стивен Шнајдер

Стивен Х. Шнајдер ( - г.) бил професор по биологија на животната средина и климатски промени на Универзитетот Стенфорд, кодиректор на Центарот за животна средина за наука и политика (Center for Environment Science and Policy) на Фримен Спољи институтот за меѓународни студии (Freeman Spogli Institute for International Studies) и виш соработник во Стенфорд Вудс институтот за животна средина (Stanford Woods Institute for the Environment). Шнајдер бил консултант на федералните агенции и на Белата куќа, во админиистрациите на Никсон, Картер, Реган, Џорџ Х.В. Буш, Клинтон, Џорџ В. Буш и на Обама.
Неговите истражувања вклучуваат моделираања на атмосферата, климатските промени, и "односот на биолошките системи за глобалните климатски промени." Шнајдер бил основач и уредник на списанието ''Climatic Change'' и автор или соавтор на над 450 научни трудови и други публикации. Тој бил координативен водач на Работната група II на Intergovernmental Panel on Climate Change (IPCC). Бил ангажиран и во дргги меѓународни комисии, организиации и проекти.
Во текот на 1980-тите, Шнајдер појави како водечки светски поборник за остро намалување на емисиите на стакленички гасови за борба против глобалното затоплување.
1 Награди
* 1992 MacArthur Fellow "Genius Award".
* 2002 Elected to the National Academy of Sciences.
* Chair of the American Association for the Advancement of Science’s Section on Atmospheric and Hydrospheric Sciences (1999–2001).
* Received a collective Nobel Peace Prize for his joint efforts with the IPCC (Intergovernmental Panel on Climate Change) (2007).
2 Дополнителна литература
**
Te Amo

„Te Amo“ е песна која ја изведува барбадоската Поп/Р&Б пејачка Ријана. Напишана е од страна на Микел С. Ериксен, Тор Ерик Хермансен, Џејмс Фонтлерој и самата Ријана, во продукција на StarGate. Кога станува збор за текстот, во него се зборува за жена која е дел од страстите на Ријана. Песната претставува трет меѓународно издаден сингл, а петти од сите вкупно издадени од нејзиниот четврти студиски албум ''Rated R''. Песната беше изведена на 22 мај 2010, на Big ''Weekend Music Festival'' на BBC Радио 1.
Радиновац

Радиновац — село во општина Лебане, Јужна Србија. Според пописот во 2022 г. населението броело 43 жители.
1 Демографија
Во Радиновац живеат 54 полнолетни лица, а просечната старост на населението изнесува 38,4 години (40,8 за мажи и 36,5 за жени). Местото има 23 домаќинства, а просечниот број на членови по домаќинство изнесува 3,26.
Населението во потполност се состои од Срби (според пописот од 2002 г.), а во последите три пописи бројот на населението бележи пад.
Панкрациум

Родот панкрациум (лат. ''Pancratium'') обединува околу 18 видови на многугодишни, тревести растенија чие природно распространување е на бреговите на Средоземно Море, тропска Азија и Африка, но и на Канарските Острови. По југозападните брегови на Црното Море се среќава видот ''Pancratium maritimum'', попознат како песочен лилјан. Тој е загрозен вид, бидејќи стаништата на кои вирее редовно се уништуваат поради туризмот. Панкрациумот е многу близок со другите два родови - хименокалис и исмене, па затоа тие често се мешаат. Припаѓа на фамилијата на кокичиња.
1 Изглед
Лисјата се зелени, глатки на периферијата и имаат паралелна нерватура. Цветовите се снежнобели со голем жолт или мал зеленикав центар. Имаат многу пријатна арома и се собрани во соцветија од по неколку цветови. Поседуваат 6 венечни ливчиња и инка во центарот, која кај некои видови е членеста, видоизменета и свртена наназад. Прашниците се 6 и се жолти или белузникави. Излегуваат од центарот на цветот, се лизгаат по работ на инката и штрчат од нејзиниот раб. Плодникот исто така поаѓа од центарот, но за разлика од прашниците, тој продолжува по права линија без да се допира со инката (освен ако не натежне). Кај некои видови е подолг од прашниците, додека кај други е покус.
Самите растенија достигнуваат различни големини кај различните видови - можат да се и многу ситни, но и распоредени во големи групи. Како и кај останатите претставници од кокичињата, подземниот орган на панкрациумот е луковица. Семињата се големи и црни.
2 Панкрациумот и човекот
Името на родот е дадено од Карл Лине. Името ''pancratium'' доаѓа од грчкиот јазик и значи моќ. Растението веројатно е наречено така поради екстремната животна средина во која спокојно вирее. Панкрациумот има многу декоративни квалитети, но ретко се одгледува, бидејќи доста од видовите се загрозени, а понекогаш бараат посебни услови на одгледување.
Интересно е дека на островот Крит се пронајдени фрески од праисторијата на кои бил насликан панкрациумот.
3 Систематика
Родот ''Pancratium'' ги вклучува следните видови:
4 Наводи
Катукински јазици

Катукинските јазици сочинуваат јазично семејство кое се зборува во јужноамериканската држава Бразил.
1 Поделба
Ова јазично семејство е составено од три јазика:
* Канамарски јазик
* Катавишки јазик
* Катукински јазик
2 Поврзано
* Бразил
* Староседелски јазици во Америка
Кемпбелови Острови

Кемпбеловите Острови (англ. ''Campbell Islands'') се група подантарктички острови кои му припаѓаат на Нов Зеланд. Архипелагот зазема вкупна површина од 113,31 км<sup>2</sup> и се состои од поголемиот Кемпбелов Остров (112,68 км<sup>2</sup>) и неколку помали островчиња, од кои попознати се Дент (0,23 км<sup>2</sup>), Островот на Жанета Марија (0,11 км<sup>2</sup>), Фоли, Жакмаровиот Остров (0,19 км<sup>2</sup>) и островот Моноваи (0,08 км<sup>2</sup>)<sup>1</sup>. Од еколошки аспект, тие претставуваат дел од екорегионот на т.н. подантарктичка островска тундра на Антиподите.
Ова островска група е една од петте подантарктички архипелази, заеднички прогласени за светско наследство на УНЕСКО.
1 Географија
Архипелагот се состои од следниве острови:
* Кемпбелов Остров
* Дент
* Жакмаров Остров
* Фоли
2 Поврзано
* Новозеландски Подантарктички Острови
* Оддалечени острови на Нов Зеланд
3 Наводи
<sup>1</sup>
Ванила (растение)

Ванилата (лат. ''Vanilla'') е род на орхидеи кој во себе вклучува 110 видови на монокотиледони и многугодишни растенија. Од некои видови (во прв ред ''Vanilla planifolia'') се добива ароматичното соединение со исто име. Името доаѓа од шпанскиот збор ''vainilla'', што во превод значи ''вагина''. Ванилата е распространета во тропските и суптропските зони. Постојат видови во Западна Африка, Нова Гвинеја, како и во тропските зони на Америка и Азија. За татковина на ванилата се сметаат Мексико и околните региони - таму се наоѓаат единствените опрашувачи на ова растение. Во останатите делови на светот каде ванилата се одгледува, овој процес се извршува по вештачки пат.
Ванилата била позната и почитувана и од страна на Ацтеките кои правеле специјален напиток од неа - смеса од какаови зрна, ванила и мед, која била сметана за моќен афродизијак. Во 16 век ванилата е пренесена во Европа од страна на Шпанците.
Растението по својот хабитус претставува многу долга лијана. Со тек на времето и еволуцијата, кај некои видови исчезнува лисната маса и остануваат единствено долгите стебла. Цветовите се најчесто бели или белозеленкасти, поретко зеленкасти или жолти.
Есенцијата од ванила се добива по пат на филтрација со алкохол и вода на раздробените зрна, слично како при производството на кафе. Ванилината есенција е многу силна. Таа има голема примена и надвор од кулинарството. Таа се користи при подготовката на парфеми, пури и ликери.
1 Систематика
Систематиката на родот ''Vanilla'' е нејасна. Ова е делумен список на видови или синоними:
*''Vanilla albida''*''Vanilla aphylla'' – Безлисна ванила
*''Vanilla barbellata'' – Мала брадеста ванила
*''Vanilla chamissonis'' – Чамисова ванила
*''Vanilla claviculata''*''Vanilla dilloniana'' – Дилонова ванила, "безлисна ванила"
*''Vanilla edwallii'' – Едвалова ванила
*''Vanilla mexicana'' – Мексиканска ванила
*''Vanilla odorata''*''Vanilla phaeantha'' – Лисната ванила
*''Vanilla pilifera''*''Vanilla planifolia'' – Рамнолисна ванила, тахитска ванила, "Западноиндиска ванила"
*''Vanilla poitaei'' – Поатоова ванила
*''Vanilla pompona'' – Помпонска ванила, Гваделупска ванила, "Западноиндиска ванила"
*''Vanilla siamensis'' – Тајландска ванила
2 Наводи
Црква „Св. Богородица“ - Македонски Брод

Света Богордица претставува централна катедралска и парохиска црква во Македонски Брод. Црквата е изградена во 1872 година. Иконостасот и иконите се дело на зографот Николај од Крушево, изработени во периодот од 1883 - 1885 година. Делумно е фрескоживописана во 1988 година од страна на зографите Јован и Гоце Милески.
1 Галерија